open-index/open-wikipedia-markdown huggingface dataset:
Raid (argipena)

**Raid** edo **RAID** hitzek adiera zenbait dituzte:
* **raid** edo sarraldi, etsaiak menderatzen duen lurraldean egindako eraso azkarra;
* **raid** edo polizia-operazioa;
* RAID, disko gogor zenbaiten bitartez burutzen den baterako biltegiratze-sistema.
Merchandisin

:
**Merchandisina** salmenta-puntuan errentagarritasuna handitzea helburu duen marketinaren alorra da. Salmenta-puntuan burutuko diren erosketak estimulatzeko burutuko diren jarduerak dira. Produktuaren aurkezpen aktibo bat egitean datza, produktuaren kokapenari, itxurari eta erakargarritasunari garrantzia emanez. Merchandisingaren oinarrizko helburuak honakoak dira: atentzioa sortu, bezeroa produktura bideratu, erosteko erraztasunak eman, etab. Horretarako, oso garrantzitsuak dira produktuaren kokapena, forma, prezioa eta kantitatea.

## Kanpo estekak
Opalina

***Opalina*** igel eta apoen hestean sinbionte moduan bizi den protistoen genero bat da. Genero honen protozooek flagelo motzak dituzte haien azalera osoan, zilioen oso antzekoak. Hori dela eta, duela gutxi arte ziliatuen taldean sailkatzen ziren, flagelo motz horiek ziliotzat jotzen baitziren.

Genero honen ezaugarri nagusiak honako hauek dira:

* nukleo ugari dituzte, eta denak berdinak dira (ziliatuen taldean, aldiz, makronukleo bat eta mikronukleo bat daude)
* luzetara erdibiditzen dira, eta ez zeharka
* ez dute ahorik

Antza, Opalinea klasean sailkatzen diren generoak (*Opalina* tartean), eboluzioari dagokionez, protozoo ziliatu eta flagelatuen artean kokatzen dira.

## Kanpo estekak
Croagh

**Croagh** (irlanderaz *Cruach*) Irlandako mendebaldeko Limerick konderriaren erdialdean dagoen udalerria da. N21 errepidea bere lursailetatik igarotzen da eta Rathkeale eta Adare udalerrien artean dago, Limerick hiritik 14 milia hego-mendebaldera.

Crecora/Manister GAA izeneko joko gaelikoetako taldea du.

## Kanpo estekak
Maila anitzeko marketin

**Maila anitzeko marketinean** saltzaileek bere salmentengatik lortzen dituzten komisioez gain, antolaketa egituran osatzen duten *azpiko* beste saltzaileek egindako salmentekin ere komisioak lortzen dituzte. Maila anitzeko marketina egiten duten konpainiak, maiz salmenta zuzeneko enpresak, kritika asko jaso dituzte. Kritika hauetan piramide formako eskema legez kanpoko modura izendatuak izan dira. Produktuari prezioa jarri eta saltzaile txikiei presioa sartzen diete, saltzaileei beraien produktuak saltzera bultzatuz eta harreman pertsonalak ustiatuz salmentak handitzeko. Komisio-kontratu hauek herrialde askotan legez kanpokoak diren arren, Espainian ez da horrela, txikizkarien merkataritzako 1996ko 7. legearen arabera.

## Kanpo estekak
Arkabuz

thumb|300px|XVI-XVII. mendeetako arkabuza.
[thumb|300px|[Edo Aroa|Edo aroko arkabuz japoniarrak.]]
**Arkabuza** aurrekargako kanoia duen suzko arma bat da, mosketearen aurrekaria. Bere erabilera aski zabaldua izan zen europako infanterian, XV. mendetik XVII. mendera. Nahiko luzea izan arren, irismen eraginkor txikia zuen (50 metro gehienez) baina oso hilgarria zen; distantzia horren barruan armadurak zula zitzakeen. Erabilterraza zen eta epe laburrean balezta ordezkatu zuen, zeinaren erabilera XVI. mendearen erdi aldean desagertu baitzen. Arkuekin eta baleztekin alderatuz gero, zehaztasun gutxikoa eta irismen laburrekoa zen, baina askoz boteretsuagoa izateaz gain trebetasun txikiagoa behar zen arkabuza ongi erabiltzeko.

Mosketea arkabuzaren hobekuntza izan zen, eta pixkanaka ordezkatu egin zuen. Mosketeak bala astunagoak erabiltzen zituen, boteretsuagoa zen eta irismen eraginkor handiagoa zuen (100 metro). Hala ere ordezkapena ez zen berehalakoa izan, eta denbora luzez (XVI. mendetik XVII. mendera) biak izan ziren erabiliak, mosketea hobea izan arren arkabuza arinagoa eta merkeagoa baitzen.

## Kanpo estekak
Philip Crosby

**Philip Bayard "Phil" Crosby** (Wheeling, Mendebaldeko Virginia, 1926ko ekainaren 18a - Asheville, Ipar Carolina, 2001eko abuztuaren 18a) enpresari eta egile estatubatuarra zen, kudeaketaren teoria eta kalitatearen kudeaketaren praktikak landu zituena.

Zero akatsen kontzeptuaren garatzaileetako bat da.
Finantza transakzio

**Finantza transakzioa** erosle eta saltzailearen artean sortzen den akordio, komunikazio edo mugimendua da, non aktibo bat ordainketa batekin trukatzen den. Saltzailea eta eroslea bereizitako entitate edo objektuak dira, eta normalean informazioa, ondasunak, zerbitzuak edo dirua bezalako baliozko produktuak trukatzen dituzte. Ondasunen eta diruaren trukea momentu desberdinetan eginda ere transakzioa izango litzateke. Mota horretako transakzioak bi zati dituela esaten da, lehen zatia dirua ematea da eta bigarrena ondasuna jasotzea.

## Kanpo estekak
Kostu

**Kostua** ondasun edo zerbitzu bat ekoiztean kontsumitzen diren faktoreen balio monetarioari esaten zaio. Ondasun baten ekoizpen prozesuak hainbat faktore produktiboen kontsumoa ekartzen du, kontsumo honi kostua esaten zaio. Honela sailkatzen dira:
* Kostu finkoak: kostu hauek ez dira enpresaren ekoizpenaren arabera aldatzen, hau da ekoizpena igotzen bada ez dira kostuak igotzen eta ekoizpena jaisten bada ere kostuak mantendu egiten dira.
* Kostu aldakorrak: kostu hauek ekoizpenaren arabera aldakorrak dira, hau da ekoizpenaren arabera kostuak igo edo jaitsi egiten dira.

## Kanpo estekak
Nazio errenta

**Nazio errenta**, **nazio-errenta** edo **errenta nazionala** ekonomiako magnitude bat da, urte batean nazioko produkzio faktore guztiek jasotzen dituzten sarrerek osatua, ondare guztiak eta haiek produzitzeko erabili diren bitarteko zerbitzuak deskontatuz. Erreminta baliotsua da prozesu ekonomikoaren emaitzak aztertzeko, zehazki ondasun kopurua eta herrialde batek erabili dituen zerbitzuak neurtzeko.

Nazio errenta herrialde baten garapen ekonomikoa neurtzeko erabiltzen da:
* Herrialdeak garapena izan duen edo atzeraldia izan duen jakiteko.
* Jarduera ekonomikoko sektore desberdinek egin duten ekarpena estimatzeko.
* Sarrerak nola banatzen diren ezagutzeko.

Nazioko errenta kalkulatzeko, bi bide jarraitu behar dira:
# Herrialde bateko ondasun eta zerbitzuen batura egitea, epe zehatz baterako.
# Langileei eta kapitalistei egindako ordainketen guztizkoa.

## Ikus, gainera 
* Errenta
Koszalin

**Koszalin** (polonieraz  ahoskatua; ; ) Mendebaldeko Pomeraniako voivoderriko hiria da, Poloniako ipar-mendebaldean kokatuta dagoena.

## Hiri senidetuak 
Koszalinek ondorengo hiriekin ditu senidetza-hitzarmenak:

*  2008tik
*  (Berlin) 1995etik
*  1999tik
*  2007tik
*  1990etik
*  2010etik
*  2004tik
*  1993tik
*  1987tik
*  1990etik
*  2004tik
*  1988tik

## Kanpo estekak
Akziodun

**Akzioduna** sozietate anonimo jakin bateko akzioen jabea den pertsona fisikoa edo juridikoa da, hau da sozietatearen jabetzan partaidetza duena. Akzioduna sozietatearen kudeaketan parte hartzen duen eta era berean sozietateari kapitala ematen dion bazkidea da. Sozietatearen kudeaketan duen kontrola bere partaidetzaren proportzioaren araberakoa izango da, beraz, partaidetza handiago izanez gero erabakitzeko ahalmena handiagoa izango da.

Sozietate anonimoen kasuan, sozietatearen kudeaketan parte hartzen ez duten bazkideak egon daitezke, beraien interes soilik ekonomikoa delarik, hau da egindako inbertsioengatik dibidenduak jasotzea. Normalean, korporazio batek ezin ditu bere buruaren akzioak eduki.

## Akziodunaren eskubideak 
Akziodunaren eskubideak legearen eta sozietatearen estatutuen arabera alda daitezkeen arren, akziodunek normalean eskubide hauek dituzte:

* Eskubide ekonomikoak:
** Partaidetzaren arabera eta sozietateak hala erabakitzen duenean, dibidendua jasotzeko eskubidea.
** Likidatzen bada, sozietatearen balioaren portzentaje bat jasotzeko eskubidea.
** Bere akzioa merkatuan libreki saltzeko eskubidea. Batzuetan, sozietatearen estatutuetan mugatzen da eskubide hori.

* Eskubide politikoak edo kudeaketakoak:
** Boto eskubidea. Normalean, akzio bat boto baten baliokidea da, baina ehunekoa aldatu egin daiteke estatutuetan. (p.e. : Akziodunak negozioan %10 badu, boto bat izango du. % 50 baino gehiago badu, berak bakarrik erabaki dezake)
** Informazioa jasotzeko eskubidea, enpresaren kudeaketa ezagutzeko. Legean eta estatutuetan arautzen den ehuneko jakin batetik aurrera, akziodun batek enpresa osoari eska diezaioke ikuskapena.

## Erreferenziak 
## Kanpo estekak
Mahoonagh

**Mahoonagh**, ofizialki **Castlemahon** (irlanderaz *Maigh Thamhnach*) Irlandako mendebaldeko Limerick konderriaren mendebaldean dagoen udalerria eta parrokia da. Parrokia berez Mahoonagh eta Feohanagh udalerriek osatzen dute.

Feohanagh-Castlemahon GAA izeneko joko gaelikoetako taldea du.

## Kanpo estekak
Kiropraktika

thumb|Kiropraktikoa doikuntza egiten.

**Kiropraktika** (grekerazko χείρ *kheir* « esku», eta πρᾶξις *práxis* « ekintza» ) edo **Kiropraxia** medikuntza alternatibo mota bat da. Muskulu-eskeletu sistemaren alterazioen diagnosian, tratamenduan eta prebentzioan oinarritzen da. Era berean, alterazio hauek nerbio-sisteman eta osasunean orokorrean sortzen dituen gaitzak ere tratatzen ditu.

David Daniel Palmer-ek sortu zuen kiropraktika 1890eko hamarkadan eta bere semeak, B.J. Palmer lagundu zuen XX. mendean zehar terminoren zabalkundean.

## Kiropraktikaren premisak 
# Gorputza berezko errekuperazio eta egoera hoberenean mantentzeko ahalmena du.
# Nerbio-sistemak gure organismoaren funtzio guztiak kontrolatzen ditu.
# Nerbio-sistemaren funtzionamendua bizkarrezurrean eragozte bada (orno subluxazioa), gorputzak errekuperaziorako duen ahalmena eragozten da eta ez du bere osotasunean lan egingo.
# Kiropraktikak orno subluxazioa antzeman eta zuzentzen du. Nerbio-sistemaren funtzionamendua hobetzen da honela, ondorioz osasuna ere.

## Eztabaida 
Ibilbide luzea izanagatik, kiropraktika eztabaidatua izan da. Adostasun zientifikoaren arabera, lokomozio-aparatuko eta bizkarreko gaitzetarako gainerako eskuzko teknikak bezain eraginkorra dela onartua dago. Aitzitik, ez dago frogatua gainerako gaitzetarako eraginkortasuna erakusten duenik, eta bai, ordea, zerbikalen okerreko manipulazioak erakar ditzakeen gaitz larriak. Era berean, gorputzaren berezko adimena kontzeptua eta subluxazio kiropraktikoa sasi-zientzia kontsideratu izan dira.

Hala eta guztiz, azken hamarkadetan kiropraktikak legitimazio eta onarpen handiagoa lortu du medikuen artean eta dagoeneko Estatu Batuetako zenbait osasun planetan txertatua dago.
 
## Kanpo estekak 
* Munduko Kiropraktika Federazioa (WFC)
* Kiropraktikoen Nazioarteko Elkartea (ICA)
* European Council on Chiropractic Education (ECCE)
* Frantziako Kiropraktika Elkartea
* Espainiako Kiropraktika Elkartea

## Erreferentziak
Bàsquet Manresa

**Bàsquet Manresa, S.A.D.**, normalean **ICL Manresa** izenaz ezaguna, Manresako saskibaloi talde profesionala da, egun ACB ligan dagoena (2017-18). Nou Congost pabiloian du egoitza.

Lehen Mailan egon da 1970etik 1984 arte, eta denboraldi bat beheragoko mailan egon ostean, ACBn modu jarraian mantendu zen 1985etik 2000 arte. Ordutik bi aldiz jaitsi da kategoriaz, eta azken tartea Lehen Mailan 2007-2017koa izan da.

Talde historikoen artean dugu beraz, 1996an Kopako txapeldunak izan ziren eta 1998an Ligakoak.

## Sponsorren zerrenda 
## Palmaresa 
### Espainian: 3 
* Espainiako Liga (1): 1997-98
* Espainiako Kopa (1): 1996
* LEB Oro (1): 2007

### Katalunian: 2 
* Kataluniako Liga (2): 1997, 1999

## 2019/2020 denboraldiko taldea 
## Jokalari nabarmenak 
*  Rolando Frazer
*  Juan Domingo de la Cruz
*  Roger Esteller
*  Lisard Gonzàlez
*  Joan Creus
*  Andrés Nocioni
*  Harper Williams
*  Serge Ibaka
*  Sergi Llull

## Kanpo estekak 
*  Webgune ofiziala
Club Baloncesto Murcia

**Club Baloncesto Murcia, S.A.D.**, normalean **UCAM Murcia** izenaz ezaguna, Murtziako saskibaloi talde profesionala da, egun ACB ligan dagoena. Palacio de Deportesen du egoitza.

## Sponsorren zerrenda 
## 2019/20 denboraldiko taldea 
## Entrenatzaileen zerrenda 
* Felipe Coello 1985–1991, 1991–1992, 1992, 1998, 2002–2004
* Moncho Monsalve 1991, 1993
* Clifford Luyk 1991
* Fernando Sánchez Luengo 1991
* Iñaki Iriarte 1992
* José María Oleart 1993–1996, 2002
* Ricardo Hevia 1996
* Alberto Sanz 1996–1997
* Manolo Flores 1998–2000
* Pepe Rodríguez 2000–2002
* Miguel Ángel Martín 2004
* Iván Déniz 2004–2005
* Chete Pazo 2005
* Manel Comas 2005–2006
* Manolo Hussein 2006–2009
* Moncho Fernández 2009
* Edu Torres 2009–2010
* Luis Guil 2010–2012
* Óscar Quintana 2012–2014
* Marcelo Nicola 2014
* Diego Ocampo 2014–egun

## Kanpo estekak 
*  Webgune ofiziala
Club Baloncesto Lucentum Alicante

**Club Baloncesto Lucentum Alicante, S.A.D.**, normalean **Lucentum Alicante** izenaz ezaguna, Alacanteko saskibaloi talde profesionala da, egun LEB Platan dagoena. Pedro Ferrándiz pabilioian du egoitza.

Azkenekoz 2012an izan zen ACB Ligan, noiz Club Baloncesto Canariasi postua saldu zion.

## Sponsorren zerrenda 
## Jokalari ospetsuak 
*  Lucio Angulo
*  José Manuel Calderón
*  Juan Ignacio Sánchez
*  Pablo Prigioni
*  Andy Rautins
*  Mindaugas Katelynas
*  Martynas Andriuškevičius
*  Velimir Perasović
*  Vule Avdalović
*  Lou Roe
*  Kyle Singler
*  Serkan Erdoğan

## Kanpo estekak 
*  Webgune ofiziala
Club Baloncesto Granada

**Club Baloncesto Granada, S.A.D.** Granadako saskibaloi talde profesionala izan zen. Palacio de los Deportes de Granadan zuen egoitza. 1994an sortua, 2012an desagertu zen.

Curtis Borchardt, Darvin Ham, Giorgos Sigalas, Scott Padgett, Pops Mensah-Bonsu edo Richard Hendrix bezalako jokalariak taldean aritu ziren.

## Sponsorren zerrenda 
## Entrenatzaileen zerrenda 
* Antonio Gómez Nieto 1994–1996, 1998, 2000–2003
* José Alberto Pesquera 1996–1997, 2000
* Pedro Martínez 1997–1998
* Miguel Ángel Martín 1998–1999
* David Cárdenas 1999
* Iñaki Iriarte 1999–2000
* Kike Gutiérrez 2000
* Sergio Valdeolmillos 2003–2008
* Trifón Poch 2008–2011
* Curro Segura 2011–12
* Miguel Ángel Zapata 2012

## Kanpo estekak 
*  Webgune ofiziala
Yomiuri Giants

thumb|250px|Tokyo Dome estadioa.
thumb|250px

 Japoniako beisbol talde arrakastatsuena da, Tokio hiriburuko Bunkyō auzokoa. Japoniako Serieak 22 aldiz irabazi ditu; eta Erdialdeko Liga, 35 aldiz. Yomiuri enpresa taldeak ematen dio izena; bi egunkari eta telebista katea dituen telekomunikazio talde bat da.

## Historia 
Gaur egun bizirik dirauen Japoniako beisbol talde zaharrena da. Lefty O'Doul beisbol jokalari amerikar handiak jarri zien Tokyo Giants izena, garai hartan nagusi zen New York (gaur egun San Francisco) Giants taldeari erreferentzia eginez. Kolore laranja eta beltza ere hortik datorkio, New York Giantsen koloreak baitziren.

1934 urtean eratu zen taldea *Great Japan Tokyo Baseball Club* eta berehala lortu zituen emaitza bikainak, Japoniako liga 9 aldiz irabazi baitzuen 1949 artean. 1950 urtean liga profesionala eratu zen eta Yomiuri Giantsek 1951ean lortu zuen garaipena, bai eta Japoniako Serietan ere.

Bereziki onak izan zituen 1961 eta 1973 arteko urteak, 11 Serie eta Erdialdeko 11 liga irabazi baitzituen, 9 jarraian bietan ere. 80 eta 90 hamarkadetan apalago ibili ondoren mende berrian talde indartsua osatu du eta azkenengo tituluak 2012ko Japongo Serieak eta 2014ko Erdialdeko liga ditu.

## Japoniako taldea eta ustelkeria zantzuak 
Japoniarren %50-aren talde gustokoena da. Palmares itzelaz gain komunikazio talde indartsu baten eragina ere nabaria izan da honetan.

Aldi berean jokalari onenak eskuratzeko jarduera ilunak egotzi izan dizkiote gainerako taldeek.

## Futbol taldea 
1968an Japoniako futbol selekzioak Olinpiar Jokoetan lorturiko brontzezko dominak animatuta 1969an Tokion futbol taldea sortzea erabaki zen. Yomiuri Giants-ek *Yomiuri Football Club* taldea sortzea erabaki zuen, gaur egun Tokyo Verdy izena dauka.

## Palmaresa 
* Japoniako Serieak (22): 1951, 1952, 1953, 1955, 1961, 1963, 1965, 1966, 1967, 1968, 1969, 1970, 1971, 1972, 1973, 1981, 1989, 1994, 2000, 2002, 2009, 2012.
** Japoniako beisbol liga (9): 1936, 1937, 1938, 1939, 1940, 1941, 1942, 1943, 1949.
* Erdialdeko Liga (35): 1951, 1952, 1953, 1955, 1956, 1957, 1958, 1959, 1961, 1963, 1965, 1966, 1967, 1968, 1969, 1970, 1971, 1972, 1973, 1976, 1977, 1981, 1983, 1987, 1989, 1990, 1994, 1996, 2000, 2002, 2007, 2008, 2009, 2012, 2013, 2014.

## Erretiraturiko zenbakiak 
* **1**  Sadaharu Oh (王 貞治)
* **3**  Shigeo Nagashima (長嶋 茂雄)
* **4**  Toshio Kurosawa (黒沢 俊夫)
* **14**  Eiji Sawamura (沢村 栄治)
* **16**  Tetsuharu Kawakami (川上 哲治)
* **34**  Masaichi Kaneda (金田 正一)

## Kanpo estekak
Golden Vale

**Golden Vale** (, *Munsterreko Lautada* esan nahi du) Irlandako hego-mendebaldeko Munster probintzian dagoen larre gozoz osatutako lautada bat da. Limrick konderria, Tipperary konderria eta Cork konderrian barna hedatzen da, Irlanda osoko esnegintza baserrien ustiaketarako lur sail onena da.

Mendebaldean Galtee mendiak ditu, Glen of Aherlow haranarekin, hegoaldean Blackwater ibaiaren harana du. Eremu honen barnean Charleville, Mitchelstown, Kilmallock eta Tipperary udalerriak daude.

## Kanpo estekak
Saitama Seibu Lions

thumb|300px|Seibu Dome estadioa.
 Japoniako beisbol talde arrakastatsua da, Tokorozawa (Saitama) hirikoa. Japoniako Serieak 13 aldiz irabazi ditu, bigarrena da palmaresean, eta Ozeano Bareko Liga 22 aldiz. **Seibu Trenbideak** da taldearen jabea.

## Historia 
*Nishitetsu Clippers* izenarekin sortu zen 1950an eta Liga profesionalaren fundatzailea izan zen. Fukuokan izan zuen sorrera, han baitzuen egoitza *Nishi-Nippon Trenbideak* konpainiak. Hurrengo urtean *Nishitetsu Lions* izena hartu zuen eta berehala iritsi ziren emitza onak Japoniako 3 Serie eta Ozeano Bareko bost liga irabazi baitzituen 1963 artean.

Ordutik aurrera ordea indarra galdu zuen. 1973an *Taiheiyo Club Lions* bihurtu zen eta 1977an *Crown Lighter Lions*.

1979an *Seibu Trenbideak* konpainiak hartu zuen eta izena aldatzeaz gain (*Seibu Lions*) egoitza ere aldarazi zion, Tokozawara, Tokio iparraldera. Orduan "urrezko aroa" iritsi zitzaion taldeari, 1982 eta 1994 artean Japoniako talde indartsuena izan baitzen, 8 Serie eta Ozeano Bareko 11 liga irabaziz. *Seibu garaitezina* ezizena jaso zuen. Kouji Akiyama, Kazuhiro Kiyohara eta Orestes Destrade kubatarra izan ziren taldeko izarrak.

Azken urteetan ere maila bikaina lortu du eta 2004 eta 2008an Serieak eta ligak eskuratu zituen. 2008an bertan izena aldatu zuen berriz, oraingoan *Saitama Seibu Lions* bihurtu zen. Azken lau urtean hiru aldiz egin du ligan bigarren.

## Palmaresa 
* Japoniako Serieak (13): 1956, 1957, 1958, 1982, 1983, 1986, 1987, 1988, 1990, 1991, 1992, 2004, 2008.
* Ozeano Bareko Liga (21): 1954, 1956, 1957, 1958, 1963, 1982, 1983, 1985, 1986, 1987, 1988, 1990, 1991, 1992, 1993, 1994, 1997, 1998, 2002, 2004, 2008.

## Erretiraturiko zenbakiak 
* **24**  Kazuhisa Inao (稲尾 和久)

## Kanpo estekak
ACB Ligako MVP Saria

**ACB Ligako MVP Saria** espainiar saskibaloi ligako jokalari baliotsuenaren saria da. Lehendabizikoz 1991–92 denboraldian eman zuten eta harrezkero lau jokalarik irabazi dute bi alditan edo gehiago: Darryl Middleton (hirutan), Arvydas Sabonis, Tanoka Beard eta Luis Scola hain zuzen ere. Espainiar herritartasuna duten bost jokalarik irabazi dute: Juan Carlos Navarro, Marc Gasol, Felipe Reyes, Fernando San Emeterio eta Nikola Mirotić.

## Saridunen zerrenda 
## Ikus, gainera 
* ACB Ligako Jokalari Gazte Onenaren Saria
* NBAko Jokalari Baliotsuenaren Saria

## Kanpo estekak 
* ACB Ligaren webgune ofiziala
Japoniako Erdialdeko beisbol liga

[thumb|250px|[Yomiuri Giants taldeak lortu ditu garaipen gehien.]]

 Japonian jokatzen diren bi beisbol txapelketa profesionaletako bat da. Irabazleak Japoniako Serieak jokatzen ditu Ozeano Bareko ligako txapeldunaren aurka, eta "Japoniako lehen taldea" titulua lortzen du.

## Historia 
1950an abiatu zen zortzi talderekin. 2007an "Climax Serieak" sartu ziren, bertan ligako hiru lehen taldeek elkarren arteko play-offak jokatzen dituzte txapelduna erabakitzeko.

## Taldeak 
## Palmaresa 

## Garaipenak 
## Ikus, gainera 
* Japoniako Serieak
* Japoniako Ozeano Bareko beisbol liga

## Kanpo estekak
Croom (Limerick konderria)

**Croom ** (irlanderaz *Cromadh*, *Ibai Bihurgunea* esan nahi du) Irlandako mendebaldeko Limerick konderriaren erdialdean dagoen udalerria da. N20 errepidea herrigunetik kanpo igarotzen da eta Maigue ibaiaren ertzean dago. N20 errepidea jarraitu ez gero Adare udalerritik 8&nbsp;km hego-ekialdera dago.

Croom GAA izeneko joko gaelikoetako taldea du.

## Kanpo estekak
Dromcolliher

**Dromcolliher** edo **Dromcollogher** (irlanderaz *Drom Collachair*) Irlandako mendebaldeko Limerick konderriaren hegoaldean dagoen udalerria da. Cork konderriaren mugatik hurbil dago, R522 eta R515 errepideen arteko bidegurutzean, Dromcollogher-Broadford parrokian.

Dromcollogher-Broadford GAA izeneko joko gaelikoetako taldea du.

## Kanpo estekak
Effin

**Effin** (irlanderaz *Eifinn*) Irlandako mendebaldeko Limerick konderriaren hegoaldean dagoen udalerria da. R515 errepidean dago, Kilmallock eta Charleville udalerrien artan. Limerick konderria eta Cork konderriarn arteko muga egiten duten Ballyhoura mendiak udalerriaren hegoaldean daude.

Effin GAA izeneko joko gaelikoetako taldea du.

## Kanpo estekak
Doon (Limerick konderria)

**Doon** (irlanderaz *Dún Bleisce*) Irlandako mendebaldeko Limerick konderriaren ipar-ekialdean dagoen udalerria da. Coonagh baroierrian dago. Tipperary konderriaren mugatik hurbil dago.

Doon GAA izeneko joko gaelikoetako taldea du.

## Kanpo estekak
Feenagh (Limerick konderria)

**Feenagh** (irlanderaz *Fíodhnach*, *Basolekua* esan nahi du) Irlandako mendebaldeko Limerick konderriaren mendebaldean dagoen udalerria da. Newcastle West udalerritik hamar miliatara eta Dromcolliher udalerritik sei miliatara dago.

## Kanpo estekak
Feohanagh

**Feohanagh** (irlanderaz *Fíodhnach*, *Basolekua* esan nahi du) Irlandako mendebaldeko Limerick konderriaren hegoaldean dagoen udalerria da. Dromcollogher udalerrira doan R522 errepidean dago, Newcastle West udalerritik 5 milia hego-ekialdera. Newcastle West eta Dromcollogher udalerrien artean dagoen herri bakar bat da.

Feohanagh-Castlemahon GAA izeneko joko gaelikoetako taldea du.

## Kanpo estekak
Garryspillane

**Garryspillane** (irlanderaz *Garraí Uí Spealáin*) Irlandako mendebaldeko Limerick konderriaren ekialdean dagoen udalerria da. R513 errepidean dago, Knocklong herritik eta Tipperary konderriaren mugatik hurbil.

Garryspillane GAA izeneko joko gaelikoetako taldea du.

## Kanpo estekak
Galbally (Limerick konderria)

**Galbally** (irlanderaz *An Gallbhaile*, *Kanpotarren Herria* esan nahi du) Irlandako mendebaldeko Limerick konderriaren hego-ekialdean dagoen udalerria da. Tipperary konderriaren mugatik hurbil dago, Galtee mendien oinean eta Glen of Aherlow eremuaren mendebaldean.

## Kanpo estekak
Gerhard Hessenberg

**Gerhard Hessenberg** (Frankfurt am Main, 1874ko abuztuaren 16a - Berlin, 1925eko azaroaren 16a) matematikari alemana zen, geometria proiektiboan eta multzo-teorian aditua. 1899an doktoratu zen Berlingo Unibertsitatean Hermann Schwarz eta Lazarus Fuchsen zuzendaritzapean.

Ezaguna da Desarguesen teorema Pascalen teoremaren ondorio zela frogatzeagatik.
Centro

**Centro** leku ezberdinen izena da:
* **Centro (Madril)**, Madrilgo hiria osatzen duten 21 barrutietako bat da.
* **Centro barrutia (Málaga)**, 1 barrutia Malaga hiria administratiboki banatua dagoen hamar barrutietako bat da.
Glin (Limerick konderria)

**Glin ** (irlanderaz *An Gleann*, *Harana* esan nahi du) Irlandako mendebaldeko Limerick konderriaren ipar-mendebaldean dagoen udalerria da, Shannongo estuarioaren hegoaldeko ertzean eta Kerry konderriaren mugatik hurbil. N69 errepidean eta Foynes eta Tarbert udalerrien artan dago.

Bertan, izen berdineko Glin gaztelua dago.

Glin GAA izeneko joko gaelikoetako taldea du.

## Kanpo estekak
Kilcornan

**Kilcornan** (irlanderaz *Cill Churnáin*) Irlandako mendebaldeko Limerick konderriaren iparraldean dagoen parrokia bat da. N69 errepidean eta Limerick hiritik hamazazpi milia mendebaldera dago.

Ger McDonnell irlandar mendizale eta alpìnistaren jaiolekua da, 2008an K2 mendia igo zuen lehenbiziko irlandarra bilakatu zen.

Shannongo estuarioaren hegoaldeko ertzean dago, estuarioz bestalde iparraldeko ertzean dagoen Shannon aireportuaren parean.

## Kanpo estekak
Kilmallock

**Kilmallock** edota **Kilmalloc** (irlanderaz *Cill Mocheallóg*) Irlandako mendebaldeko Limerick konderriaren hegoaldean dagoen udalerria da. Dublin-Cork trenbidea udalerri honetatik igarotzen da, tren geltoki hurbilena kilomeetro eskasera udalerriaren mendebaldean dagoen Charleville herriko geltokia delarik.

Bertan, Kilmallock dominikar abadiaren hondakinak daude. Kilmallock GAA izeneko joko gaelikoetako taldea du.

## Kanpo estekak
Knockaderry

**Knockaderry** (irlanderaz *Cnoc an Doire*, *Haritzaren Muinoa* esan nahi du) Irlandako mendebaldeko Limerick konderriaren erdialdean dagoen udalerria da.

Mugak: iparraldean Rathkeale udalerria, ekialdean Ballingarry/Granagh, hegoaldean Kilmeedy eta Mahoonagh, eta azkenik, mendebaldean Newcastle West.

## Kanpo estekak
Arrain hegalari

**Arrain hegalari** (**Exocoetidae**) arrain beloniformeen familiaren kideen izen arrunta da, mundu osoko ur tropikal eta azpitropikaletan bizi dena.

## Generoak 
FishBaseren arabera, familiak 88 espezie ditu, 7 generotan banaturik:
* *Cheilopogon* (Lowe, 1841)
* *Cypselurus* (Swainson, 1838)
* *Exocoetus* (Linnaeus, 1758)
* *Fodiator* (Jordan eta Meek, 1885)
* *Hirundichthys* (Breder, 1928)
* *Parexocoetus* (Bleeker, 1866)
* *Prognichthys* (Breder, 1928)

## Erreferentziak 
## Kanpo estekak
Wrocławeko Unibertsitate Politeknikoa

**Wrocławeko Unibertsitate Politeknikoa** () Wrocław hiriko teknologia unibertsitate publikoa da.

## Historia 
1910ean sortu zen Wrocławeko Errege Goi-Eskola Tekniko izenarekin (). 1918an izenez aldatu zuen, Goi-Eskola Teknikoa (alemanez *Technische Hochschule*) izena jarri zioten Gilen II.a kaiserrak parte hartu zuen kurtso-hasierako zeremonian.

1939an Bigarren Mundu Gerra hasi zen eta eskolak normaltasunez funtzionatu zuen 1943ra arte. Bigarren Mundu Gerraren laugarren urtean, Ekialdeko Fronteak aurrera egin zuen Hirugarren Reicharen mugak gaindituz. 1945eko urtarrilaren erdialdean Goi-Eskola Teknikoa ebakuatzea erabaki zuten.

1945ean Wrocławeko Eskola Politekniko poloniarra sortu zuten Goi-Eskola Teknikoa zenaren eraikinean, hauen ekipamenduak eta liburutegia erabiliz. Lviveko Eskola Politeknikoko langileek parte hartze nabarmena izan zuten unibertsitate politeknikoaren sorrera eta egokitze lanetan.

## Fakultateak 
Gaur egun unibertsitateak teknologiako eta zientzia zehatzetako graduak eta graduondokoak eskaintzen ditu hamabi fakultatetan:

* Arkitektura Fakultatea
* Ingeniaritza Zibil Fakultatea
* Kimika Fakultatea
* Elektronika Fakultatea
* Elektrizitate Fakultatea
* Geoingeniaritza, Meatzaritza eta Geologia Fakultatea
* Ingurumen Ingeniaritza Fakultatea
* Informatika eta Kudeaketa Fakultatea
* Mekanika eta Energia Fakultatea
* Mekanika Fakultatea
* Oinarrizko Arazo Teknikoen Fakultatea
* Mikrosistemen Elektronika eta Fotonika Fakultatea

## Errektoreak 
# Stanisław Kulczyński (1945-1951)
# Dionizy Smoleński (1951-1960)
# Zygmunt Szparkowski (1960-1969)
# Tadeusz Porębski (1969-1980)
# Bogusław Kędzia (1980/12/01-1981/08/31)
# Tadeusz Zipser (1981/09/01-1981/12/29)
# Jerzy Schroeder (1982/01/06-1982/08/31)
# Wacław Kasprzak (1982-1984)
# Jan Kmita (1984-1990)
# Andrzej Wiszniewski (1990-1996)
# Andrzej Mulak (1996-2002)
# Tadeusz Luty (2002-2008)
# Tadeusz Więckowski (2008-)

Lehenago, Königliche Technische Hochschule Breslau edo Technische Hochschule-n:
# Rudolf Schenck (1910-1914)
# Gerhard Hessenberg (1914-1916)
# Carl Heinel (1916-1918)
# Friedrich Wilhelm Semmler (1918-1920)
# Ludwig Mann (1920-1924)
# Werner Schmeidler (1924-1926)
# Wilhelm Tafel (1926-1928)
# Karl Gottwein (1928-1930)
# Erich Waetzmann (1930-1932)
# Bernhard Neumann (1932-1933)
# Wilhelm Rein (1933-1937)
# Erwin Ferber (1937-1944)
# Heinrich Blecken (1944-1945)

## Kanpo estekak 
*   Wrocławeko Unibertsitate Politeknikoaren webgune ofiziala
Evermannellidae

**Evermannellidae** arrain aulopiformeen familia da, Atlantikoko, Indiako eta Ozeano Bareko ur tropikal eta azpitropikaletan bizi dena.

## Generoak 
ITIS eta FishBaseren arabera, familiak 8 espezie ditu, 3 generotan banaturik:
* *Coccorella* generoa (Roule, 1929)
** *Coccorella atlantica* (Parr, 1928)
** *Coccorella atrata* (Alcock, 1894)
* *Evermannella* generoa (Fowler, 1901)
** *Evermannella ahlstromi* (Johnson eta Glodek, 1975)
** *Evermannella balbo* (Risso, 1820)
** *Evermannella indica* (Brauer, 1906)
** *Evermannella megalops* (Johnson eta Glodek, 1975)
** *Evermannella melanoderma* (Parr, 1928)
* *Odontostomops* generoa (Fowler, 1934)
** *Odontostomops normalops* (Parr, 1928)

## Erreferentziak 
## Kanpo estekak
Bàsquet Club Andorra

**Bàsquet Club Andorra S.A.**, normalean **MoraBanc Andorra** izenaz ezaguna, Andorra la Vellako saskibaloi talde profesionala da, egun ACB ligan dagoena. Andorrako polikiroldegian du egoitza.

## Sponsorren zerrenda 
## 2019/2020 denboraldiko taldea 
## Kanpo estekak 
*  Webgune ofiziala
Erethistidae

**Erethistidae** arrain siluriformeen familia da, hegoaldeko Asiako ur gezatan bizi dena.

## Generoak 
FishBaseren arabera, familiak 40 espezie ditu, 7 generotan banaturik:
* *Ayarnangra*
* *Caelatoglanis*
* *Conta*
* *Erethistes*
* *Erethistoides*
* *Hara*
* *Pseudolaguvia*

ITISek berriz bost genero direla dio:
* *Conta* Hora, 1950
* *Erethistes* Müller & Troschel, 1849
* *Erethistoides* Hora, 1950
* *Laguvia* Hora, 1921
* *Pseudolaguvia* Misra, 1976

## Erreferentziak 
## Kanpo estekak
Engraulidae

**Engraulidae** arrain klupeiformeen familia da, Atlantikoko, Indiako eta Ozeano Bareko itsasotan bizi dena.

## Generoak 
FishBaseren arabera, familiak 146 espezie ditu, 17 generotan banaturik:

## Merkataritza-espezieak 
* Espezie tipo

## Erreferentziak 
## Kanpo estekak
Ereuniidae

**Ereuniidae** arrain eskorpiformeen familia da, Japonia inguruko ur sakonetan bizi dena.

## Generoak 
ITIS eta FishBaseren arabera, familiak 3 espezie ditu, 2 generotan banaturik:
* *Ereunias* generoa (Jordan & Snyder, 1901)
** *Ereunias grallator* (Jordan & Snyder, 1901)
* *Marukawichthys* generoa (Sakamoto, 1931)
** *Marukawichthys ambulator* (Sakamoto, 1931)
** *Marukawichthys pacificus* (Yabe, 1983)

## Erreferentziak 
## Kanpo estekak
Łomża

**Łomża** (polonieraz  ahoskatua) Podlasiako voivoderriko hiria da, Poloniako ipar-ekialdean eta Varsovia hiritik 150 kilometrora kokatuta dagoena.

## Hiri senidetuak 
Łomżak ondorengo hiriekin ditu senidetza-hitzarmenak:

* 
* 
* 
* 
* 
* 
* 
* 

## Kanpo estekak
Elops

***Elops*** arrain elopiformeen generoa da, ur tropikal eta azpitropikaletan bizi dena. **Elopidae** familia monotipikoa osatzen duen bakarra da.

## Espezieak 
* *Elops affinis* Regan, 1909
* *Elops hawaiensis* Regan, 1909
* *Elops lacerta* Valenciennes, 1847
* *Elops machnata* (Forsskål, 1775)
* *Elops saurus* Linnaeus, 1766
* *Elops senegalensis* Regan, 1909
* *Elops smithi* McBride, C. R. Rocha, Ruiz-Carus & Bowen, 2010

## Erreferentziak 
## Kanpo estekak
Ellopostoma

***Ellopostoma*** arrain zipriniformeen generoa da, hego-ekialdeko Asiako ur gezatan bizi dena. **Ellopostomatidae** familia monotipikoa osatzen duen bakarra da.

## Espezieak 
* *Ellopostoma megalomycter* (Vaillant, 1902)
* *Ellopostoma mystax* H. H. Tan & K. K. P. Lim, 2002

## Erreferentziak 
## Kanpo estekak
Irabazi-Ganemos Euskadi

**Irabazi-Ganemos Euskadi** Ezker Anitza-IU, Equo eta Alternativa Republicana alderdiek osatutako «ekinbide sozial eta politiko ireki bat» izan zen. 2014ko urriaren 17an akordioa egin zuten. Podemos-Ahal Duguk ez zuen argitu haiekin bat egingo zuen edo ez.

Abenduaren 20an jakin zenez, Irabazi-Euskadi plataformak 2015eko udal hauteskundeetan EAEn gutxienez 34 hiri eta herritan aurkeztuko zituen hautagaitzak. EAEko hiru lurralde historikoetako foru-hauteskundeetarako hautagaitzak ere aurkeztuko zituztela jakinarazi zuten.

Azkenean, 27 zinegotzi udal hauteskundeetan eta Arabako Biltzar Nagusietan prokuradore bat lortu zituzten.

## Erreferentziak 
## Kanpo-estekak
Eleotridae

**Eleotridae** arrain pertziformeen familia da, Indiako eta Ozeano Bareko ur tropikaletan bizi dena.

## Genero eta azpifamilak 
ITIS eta FishBaseren arabera, familiak 177 espezie ditu, 33 generotan banaturik:
* **Butinae** subfamilia
** *Bostrychus*
** *Butis*
** *Incara*
** *Kribia*
** *Milyeringa*
** *Odonteleotris*
** *Oxyeleotris*
** *Parviparma*
** *Pogoneleotris*
** *Typhleotris*
* **Eleotrinae** subfamilia
** *Allomogurnda*
** *Belobranchus*
** *Bunaka*
** *Calumia*
** *Dormitator*
** *Eleotris*
** *Erotelis*
** *Giuris*
** *Gobiomorphus*
** *Gobiomorus*
** *Guavina*
** *Hemieleotris*
** *Hypseleotris*
** *Kimberleyeleotris*
** *Leptophilypnion*
** *Leptophilypnus*
** *Microphilypnus*
** *Mogurnda*
** *Ophiocara*
** *Philypnodon*
** *Prionobutis*
** *Ratsirakia*
** *Tateurndina*

## Erreferentziak 
## Kanpo estekak
Elassoma

***Elassoma*** arrain pertziformeen generoa da, Amerika epel eta azpitropikaleko ur gezatan bizi dena. **Elassomatidae** familia monotipikoa osatzen duen bakarra da.

## Espezieak 
* *Elassoma alabamae* Mayden, 1993
* *Elassoma boehlkei* Rohde & R. G. Arndt, 1987
* *Elassoma evergladei* D. S. Jordan, 1884
* *Elassoma gilberti* Snelson, Krabbenhoft & Quattro, 2009
* *Elassoma okatie* Rohde & R. G. Arndt, 1987
* *Elassoma okefenokee* J. E. Böhlke, 1956
* *Elassoma zonatum* D. S. Jordan, 1877

## Erreferentziak 
## Kanpo estekak
Bazkide

**Bazkidea** sozietate baten kontratuko zati bakoitza eskuratzen duen pertsona da. Kontratu horren bidez, bazkide bakoitzak kapital jakin baten ekarpena egiteko konpromisoa egiten dio sozietateari, etorkizunean etekin ekonomikoak lortzeko helburuz.

Horretaz gainera, negozio jarduera bat garatzeko elkarrekin lan egiten duten norbanakoei ere bazkide deritze, edozein izanik ere sozietatearen izaera juridikoa.

## Bazkideen eskubide eta betebeharrak 
Legeak bazkideei zenbait eskubide ematen dizkie kide diren sozietatearen kudeaketan, baina eskubideak egoera zehatzaren eta aukeratutako sozietate-formaren araberakoak izango dira.

Bazkideek parte hartzeko bi modu antagoniko daude:

* Partaidetza paritarioa: Bazkide guztiak berdinak dira eta eskubide berberak dituzte (boto bat bazkide bakoitzeko). Klub edo kooperatiba baten kasua da. Kooperatibetan bazkideen eskubideak legeak zehazten ditu, adibidez Euskal Autonomia Erkidegoko legeak.
* Ekarpenaren araberako partaidetza: Kapital gehien eman duen bazkideak erabakitzeko gaitasun handiagoa du. Merkataritza-sozietate baten kasua da.

Bi aukera horien artean, bitarteko forma ugari daude.

Sozietate motaren arabera, boto-eskubideak partaidetza-organoetan erabiltzen dira, hala nola Akziodunen Batzar Nagusian.

## Bazkide motak 
Sozietatearen zorren aurrean duten erantzukizunaren mugaren arabera, bazkideak honako hauek izan daitezke:

* Erantzukizun mugatuko bazkideak: Sozietate anonimo edo erantzukizun mugatuko sozietate batean, legeak mugatu egiten du bazkideen erantzukizuna sozietateari eman behar izan dioten kapitalaren zenbatekora. Kopuru horretatik harago, enpresa hartzekodunen konkurtso egoeran sartuko balitz, ezin izango litzaieke ezer eskatu.
* Erantzukizun mugagabea duten bazkideak: Sozietatearen zorren erantzule dira, egungo eta etorkizuneko ondare guztiarekin.

## Erreferentziak 
## Kanpo estekak
Mikroenpresa

**Mikroenpresa**, Europar Batasunaren kasuan, aktibitate ekonomiko bat gauzatu, 10 langile baino gutxiago eduki eta urtero 2 milioi euro baino gutxiagoko balantzea duen erakunde oro da. Hainbat lekutan ***Small Office**, **Home Office*** (bulego txikia, etxeko bulegoa) edo *SoHo* izenez ere ezagutzen da.

Bestalde, mikroenpresak, proiektu ekintzaileetatik sortu ohi dira eta enpresaren sortzailea, aldi berean bertako administratzaile ere izaten da. Negozio hauek beren produktuak kopuru txikitan saltzen dituzte eta beraz, ez da beharrezkoa inbertsio handirik egitea.

## Kanpo estekak
Know-how

**Know-how** (ingelesez "jakin-nola") edo **funtsezko ezagutza**, zerbait lortu ahal izateko beharrezkoa den ezagutza praktikoaren inguruko termino bat da. *Know-what* (gertaerak), *know-why* (zientzia) edo *know-who* (komunikazioa) ez bezala, *know-how* sarritan ezkutuan mantentzen den ezagutza da, eta beraz, ez da hain erraza beste pertsona bati idatziz edota ahoz partekatzea.

Termino hau asko erabiltzen da frankizien salmentetan, izan ere, gauzak nola egin jakitea ("jakin nola") da bertan saltzen dena. Ezagutza honen bidez, lehiakideekiko balio handiko abantaila eskura daiteke.

## Kanpo estekak
Baltzu kolektibo

**Baltzu kolektiboa** edo **sozietate kolektiboa** merkataritza-baltzu mota bat da. Baltzu mota honek, hirugarrenen aurrean jarduten eta erantzuten du, bazkidea ez den pertsona bat izango balitz bezala. Horretaz gainera, merkataritza-jarduerak edo jarduera zibilak, baltzu-arrazoi bateratu baten menpe burutzen ditu, eta zorrei aurre egiteko baltzuaren kapitalarekin nahikoa ez balitz, bazkideak izango dira zorren erantzule (mugagabeki). Bestalde, baltzu kolektiboetan, kapitalaren ordez lan-ekarpena egiten duen bazkideari, bazkide industrial deritzo.

Baltzu kolektiboaren ezaugarri nagusia, beste sozietate-mota batzuetatik bereizten duena, hala nola sozietate anonimoa edo erantzukizun mugatukoa, baltzuaren zorren erantzukizuna mugagabea izatea da. Horrek esan nahi du, bere ondarea zor guztiak ordaintzeko nahikoa ez bada, eta horrek, normalean, lehiaketa-prozedura batera eramango badu (porrota, ordainketa-etendura edo antzekoak), bazkideek beren ondarearekin erantzun behar dutela hartzekodunei ordaindu gabeko zorren ordainketari dagokionez.

Sozietate kolektiboa jatorrizko merkataritza-sozietatearen (merkatarien edo Erdi Aroko *societas mercatorum*) oinordekoa da, eta, beraz, existitzen den merkataritza-sozietate mota zaharrenetako bat. Hala ere, bazkideentzako erantzukizun-mugarik ez dagoenez, pixkanaka desagertzen joan da. Gaur egun, erantzukizun mugatuko sozietatea da merkataritza-sozietatearen forma nagusia, bere aldaera guztietan, eta beste sozietate batzuk, hala nola sozietate kolektiboa, merkataritza-trafikoan zeregin marjinal batera mugatuta geratzen dira. Zenbait herrialdetan, hala nola Espainian, haien legezko araubidea erregistro-betebeharra bete ez duten merkataritza-sozietateei aplikatzen zaie (sozietate irregularra).

## Erreferentziak 
## Kanpo estekak
Esox aquitanicus

***Esox aquitanicus*** lutxoen espeziea da. Arrainen barruko Esocidae familian sailkatzen da.

2014an deskribatua, Charente, Dordoina, Eyre eta Aturriko arroetan bizi da.

## Banaketa 
## Erreferentziak 
## Kanpo estekak 
## Ikus, gainera 
* *Esox*
* Esocidae
Lutxo

**Lutxo** (*Esox*) arrain esoziformeen genero bate izen arrunta da, Ipar Amerika eta Eurasiako ur gezetan bizi dena. **Esocidae** familia monotipikoa osatzen duen bakarra da. Ibai eta aintziretan bizi diren arrain hauek jateko onak dira.

## Espezieak 
* *Esox aquitanicus* Denysa, Dettaib, Persatc, Hautecœura & Keitha, 2014 
* *Esox americanus* J. F. Gmelin, 1789
** *Esox americanus americanus* J. F. Gmelin, 1789
** *Esox americanus vermiculatus* Lesueur, 1846
* *Esox cisalpinus* Bianco & Delmastro, 2011 
* *Esox lucius* Linnaeus, 1758 (lutxo arrunta)
* *Esox masquinongy* Mitchill, 1824
* *Esox niger* Lesueur, 1818
* *Esox reichertii* Dybowski, 1869

Eozenon Ipar Amerikan *Esox kronneri* (Grande, 1999) espeziea bizi zen.

## Erreferentziak 
## Kanpo estekak
Japoniako judo txapelketa

thumb|300px|2007ko finala Satoshi Ishii (ezkerra) eta Keiji Suzuki (eskuma) borrokalarien artean.
thumb|300px|Yokohamako Gimnasioan jokatzen da txapelketa.

 urtero Japonian izaten den judo txapelketa nagusia da. Yokohaman jokatzen da apirilean.

Japoniarrentzako hiru txapelketa nagusietako bat da Asiako judo txapelketa eta Munduko judo txapelketarekin batera.

## Palmaresa 
Gizonezkoen txapelketak 1930an hasi ziren eta emakumezkoenak 1986an.

## Garaipenak 
* Gizonezkoen txapelketan:

* Emakumezkoen txapelketan:

## Kanpo estekak 
* "Nihon Sumo Kyokai Official Grand Sumo Home Page"
Eyre

**Eyre** izan daiteke:

## Toponimia 
* Eyre aintzira, Australian.
* Eyre aintziraren parke nazionala, Australia.
* Eyre (ibaia), Akitanian.
* Éire, Irlandako gaelerazko izena

## Literatura 
* *Jane Eyre*, Charlotte Brontëren eleberria.
Włocławek

**Włocławek** (polonieraz  ahoskatua; *Leslau* alemanez) Kujavia-Pomeraniako voivoderriko hiria da.

## Hiri senidetuak 
Włocławekek ondorengo hiriekin ditu senidetza-hitzarmenak:

* 
* 
* 
* 

## Kanpo estekak
Equus caballus gallicus

**Equus caballus gallicus**, (frantsesez *"cheval de Gaule"*) , Goi Paleolitoan Mendebaldeko Europan hedatzen zen eta egun desagertutako zaldi arraza edo mota bat izan zen. Equus caballusen mota edo arraza bat zen.
Tamaina zein ezaugarriengatik egungo ponien taldean koka daiteke.

Aurignaciar garaian agertu zen, aldaketa klimatikoei egokitzeko, Gravettiarrean zehazki eta Solutrearraren amaiera arte iraun zuen. Bere fosilak gaur egunetik duela 40.000 eta 15.000 urte artean kokatzen dira. Equus caballus germanicus arrazatik gertu zegoen, eta zaldi mota hau ordezkatu zuen bere hedapen gunea.

Euskal Herrian Gipuzkoako Aitzbitarte eta Urtiagako arkeologia aztarnategietan ageri dira bere aztarnak.

## Erreferentziak 
## Kanpo estekak
Sopot

**Sopot** (kaxubieraz *Sopòt* edo *Sopòtë*; alemanez *Zoppot*) Pomeraniako voivoderriko hiria da, Poloniako iparraldean kokatuta dagoena.

Sopotek Gdańsk eta Gdynia hiriekin batera Hiruhiriak (Trójmiasto) izeneko metropoli eremua osatzen du.

## Hiri senidetuak 
Sopotek ondorengo hiriekin senidetza-hitzarmenak ditu:

* 
* 
* 
* 
* 
* 
* 
* 
* 

## Kanpo estekak
Oihaneder Euskararen Etxea

**Oihaneder Euskararen Etxea** Gasteizen (Araba) euskararen alde jarduerak bultzatzeko gune bat izan zen, 2014ko urriaren 17an ireki zutena, eta 2022an itxi zena, bere lekukoa har zezan Gasteizko Antzokia proiekuak. Proiektu hori gauzatu zen azkenean 2024an ireki zen Izaskun Arrue Kulturgunean. 

Euskara ardatz, euskarazko adierazpide artistiko ororen erakusleiho izateko bokazioarekin jaio zen. Euskal eragile, euskaltzale, kulturagile eta kulturazaleen etxea iateko, eta bere definizioetan hartu zituen beretzat **erreferentziazko** topagunea, sorgunea eta formaziorako gunea izatea,

Hamar urtez luzatu ziren Udaletxeko eztabaidak proiektua onartu zuten arte; 2014ko urriaren 17an abiatu zen egitasmoa.

Euskararen Etxea Gasteizko Montehermoso jauregian kokatua egon zen, izena ere hortik zetorkion (Montehermoso = Oihaneder). Lazarraga Kultur Elkartea arduratu zen Oihanederren kudeaketaz, beste eragileekin elkarlanean.

## Ikus, gainera 
* Arabako euskara
* Euskararen Etxea

## Erreferentziak
Pecora

**Pecora** ugaztun artiodaktiloen subordena da. Gehienek adarrak dituzte, *Hydropotes* eta *Moschus* izan ezik..

## Familiak 
* Moschidae
* Cervidae
* Giraffidae
* Antilocapridae
* Bovidae
* Leptomerycidae †
* Palaeomerycidae †
* Climacoceratidae †
* Hoplitomerycidae †
* Gelocidae †

## Erreferentziak 
## Kanpo estekak
Equus ferus solutrensis

***Equus ferus solutrensis*** edo **Solutré zaldia** desagertutako zaldi arraza edo motaren  multzo baten izen generikoa da. Mendebaldeko Europan bizi izan zen Goi Paleolitotik (K.a. 40.000) Mesolitiko arte (K.a. 9.000) . Zaldi arraza hauek egungo hainbat ponien arbasoak dira neurri handi batean. Hau dela eta, "Equus ferus solutrensis" ez dago izen taxonomiko bezala onartua.

Solutré zaldiak edo "Solutré haitzaren zaldiak" haitz honen inguruan dagoen aztarnategi arkeologikoan agertutako hondakin multzoan agertzen diren zenbait zaldi mota dira. 1866.en urtean Adrien Arcelin ete Henry Testot-Ferry arkeologoek milaka zaldien hondakin eta hezurrak topatu zituzten bertan. Antza Solutréko haitza zaldi basatien ehizarako mendetan erabilitako lekua izan zen.
 
*Equus ferus solutrensis* izenpean honako zaldi arrazak daude:
* Equus caballus gallicus
* Equus caballus germanicus
* Equus caballus arcelini
* Equus ferus

## Erreferentziak 
## Kanpo estekak
Baloncesto Fuenlabrada

**Baloncesto Fuenlabrada, S.A.D.**, normalean **Montakit Fuenlabrada** izenaz ezaguna, Fuenlabradako saskibaloi talde profesionala da, egun ACB ligan dagoena. Fernando Martín pabiloian du egoitza.

Taldean David Wood, Pablo Prigioni, Velimir Perasović, Wálter Herrmann, Gustavo Ayón, José Calderón edo Bismack Biyombo bezalako jokalariak aritu dira.

## Sponsorren zerrenda 
## 2019-2020 denboraldiko taldea 
## Entrenatzaileen zerrenda 
* Óscar Quintana 1993–1995, 1997–2004
* Martín Fariñas 1995–1996
* Andreu Casadevall 1996–1997
* Luis Casimiro 2004–2008
* Luis Guil 2008–2009
* Jesús Mateo 2009
* Salva Maldonado 2009–2011
* Porfirio Fisac 2011–2012
* Trifón Poch 2012–2013
* Chus Mateo 2013–2014
* Luis Casimiro 2014–egun

## Kanpo estekak 
*  Webgune ofiziala
Julen Olaizola

**Julen Olaizola González** (Donostia, 1993ko martxoaren 4a - ) gipuzkoar saskibaloi jokalaria da. Hegal-pibota postuan jokatzen du ACB Ligako Gipuzkoa Basket Club taldean.

## Biografia 
Easo taldearen harrobian hasi zen, 2007-08 denboraldian Real Madridera joan zen arte. Bertan kadeteekin eta juniorrekin aritu zen baita behin EBA Ligako taldearekin ere. 2011-12 denboraldian etxera itzuli zen hasieran Azpeitiko Iraurgi Saski Baloi Taldean aritzeko. Denboraldi hartan ACB Ligan debuta egin zuen, Lagun Aro GBCen 6 partida jokatuz. Hurrengo denboraldian Donostiako taldean bakarrik izan zen.

## Taldeak 
* Easo (harrobia)
* **2007-09** Real Madrid kadete
* **2009-11** Real Madrid junior
* **2011-12** LEB Plata. Iraurgi SB
* **2012**-13 ACB. Gipuzkoa Basket Club
* 2013-14 ACB. Gipuzkoa Basket Club
* 2014-15 ACB. Gipuzkoa Basket Club
* 2015-16 ACB. Gipuzkoa Basket Club
Easo Saskibaloi Taldea

**Easo Saskibaloi Taldea** Donostiako saskibaloi taldea da, 1991n sortua. Club Loyolaren ordezko moduan sortu zuten eta 1993an Askatuak Saski-Baloi Taldearekin talde bat atera zuen.

Egungo talde nagusia EBA Ligan dabil.

## Kanpo estekak 
*  Webgune ofiziala
Atlantropa

thumb|500px|Artistak pentsatutako Atlantroparen eremua airetik ikusita.
**Atlantropa** 1920ko hamarkadaren amaieran, Herman Sörgel (1885-1952) arkitekto alemaniarrak Europa eta Afrika fisikoki batzeko egin zuen proiektu handizalea izan zen, Gerra Handiaren ondorengo krisi orokorrari aurre egitea xede. Sörgelek uste zuen Afrikari ez zitzaiola inolaz ere behar bezalako etekinik ateratzen, eta Mediterraneo itsasoak hiri eta estatu berriak sortzeko erabil zitekeen lur-eremu aproposa betetzen zuela.

## Azpiegiturak 
Proiektutzarrari Atlantropa esan zion eta, besteak beste, Gibraltar itsasartean presa bat aurreikusi zuen, ozeano Atlantikoari bidea itxiko ziona eta energia elektrikoa sortzeko erabiliko zena. Dardaneloen itsasartean beste presa bat eraikiko zuten. Bi ertz horiek itxita itsasoko ura pixkanaka lurrunduko zen eta, hala, urpeko eremu asko berreskuratuko ziren. Ondoren, baliabideak eskuratzeko aukera egongo zen lur eremu lortu berrietan. Sörgelen kalkuluen arabera, mende erdi pasatxoan 600.000 kilometro koadro inguru berreskuratuko ziren.

Baina ur hura guztia ez zen lurrunketa mantsoaren menpe egongo; lehentasunezko helburuetako bat Mediterraneo itsasoaren zati bat Afrika erdialderaino kanalizatzea eta han itsaso artifizial bat sortzea zen; Saharako basamortua ureztatu eta laborantzan ustiatzeko lurrak lortuko omen ziren Mediterraneoko lur afrikaratuari esker.

## Babes falta 
Zentzurik eta etorkizunik gabeko proiektua badirudi ere, arkitekto eta ingeniari ezagunen babesa lortu zuen Sörgelek; Peter Behrensena, esaterako. Baina proiektua gauzatu zezaketenek, agintari politikoek, ez zioten jaramonik egin. Adolf Hitlerren igoera gogo onez eta itxaropentsu hartu zuen Atlantroparen aitak. Kontinente berri bat sortzeko ideia buruzagi naziaren megalomaniarekin bat etor zitekeela pentsatu zuen, baina Hitlerrek hasieratik baztertu zuen.

Alemaniar nazien babesik gabe, Sörgel antipodetara joan zen laguntza bila: juduengana. Erich Mendelsohn arkitektoarekin batera, Sörgelek uste zuen Atlantropan kolono juduentzat nahikoa toki egongo zela eta, hala, juduek ez zutela palestinarrei lurrak kentzeko beharrik izango. Baina Bigarren Mundu Gerrak Sörgelen itxaropen urriak uxatu zituen; gobernuak arduratuago zeuden suntsitzeaz eraikitzeaz baino.

1952an, Municheko Unibertsitatean hitzaldi bat ematera bizikletan zihoala, auto batek jota hil zen arkitekto ameslaria.

## Erreferentziak 
## Kanpo estekak